**Apátistvánfalva Községi Önkormányzat Képviselő-testületének**

**3/2021.(III.23.) önkormányzati rendelete**

**a temetőkről és a temetkezés rendjéről szóló**

**15/2013. (XII. 23.) önkormányzati rendelet**

**módosításáról**

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint a települési önkormányzat képviselő-testületének feladat- és hatáskörét a polgármester gyakorolja. Erre tekintettel Apátistvánfalva község polgármestere a temetőkről és a temetkezésről szóló 1999. évi XLIII. törvény 41. § (3) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában és a temetőkről és a temetkezésről szóló 1999. évi XLIII. törvény 6.§ (4) bekezdésében foglalt feladatkörében eljárva a következőket rendeli el:

**1. §** A temetőkről és a temetkezés rendjéről szóló 15/2013. (XII. 23.) önkormányzati rendelet (a továbbiakban: Rendelet) bevezető része helyébe a következő rendelkezés lép:

„Apátistvánfalva Községi Önkormányzat Képviselő-testülete a temetőkről és a temetkezésről szóló 1999. évi XLIII. törvény 41. § (3) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában és a temetőkről és a temetkezésről szóló 1999. évi XLIII. törvény 6. § (4) bekezdésében foglalt feladatkörében eljárva a következőket rendeli el:”

**2. §** A Rendelet3. alcíme helyébe a következő rendelkezés lép:

„**3. Az üzemeltető feladata**

**6. §** (1) A köztemető mindenkori üzemeltetője

a) meghatározza a temetkezési szolgáltatás és a temetőben végzett egyéb vállalkozási tevékenységek temetői rendjét;

b) biztosítja az eltemetés (urnaelhelyezés) feltételeit, ideértve a temetési helyre való első temetést megelőzően a sírhely kiásásáról (sírásás) való gondoskodást is;

c) megállapítja a temetőlátogatók kegyeletgyakorlásának feltételeit, a nyitvatartási időt;

d) biztosítja a ravatalozó technikai berendezései, tárolók és hűtők, valamint a temető egyéb közcélú létesítményei (infrastruktúrája) karbantartását és működteti azokat;

e) gondoskodik a temetőbe kiszállított elhunytak átvételéről, és biztosítja a temető nyitását, zárását;

f) vezeti és megőrzi a nyilvántartó könyveket;

g) tájékoztatja a temetőlátogatókat;

h) kijelöli a temetési helyeket;

i) elvégzi a temető és létesítményeinek tisztántartását, az utak karbantartását, síkosság mentesítését és a hó eltakarítását;

j) összegyűjti és elszállítja a hulladékot;

k) gondoskodik a temető rendjének betartásáról és betartatásáról;

l) összehangolja a temetéseket;

m) gondoskodik az ügyfélfogadásról;

n) beszedi a sírhelymegváltási díjakat.

(2) Ravatalozni csak a temetőben, az arra kijelölt helyen szabad. Ettől eltérni csak az illetékes tisztiorvos engedélyével lehet.”

**3. §** (1)A Rendelet 7. § (2) bekezdésében a „25. év” szövegrész helyébe a „25 év” szöveg lép.

(2) A Rendelet 9. § (7) bekezdésében a „(9982.Apátistvánfalva Fő út 143.)” szövegrész helyébe a „(9982 Apátistvánfalva, Fő út 107.)” szöveg lép.

(3) A Rendelet 10. § (1) bekezdésében az „a Vhr.” szövegrész helyébe az „a temetőkről és a temetkezésről szóló 1999. évi XLIII. törvény végrehajtásáról szóló 145/1999. (X. 1.) Korm. rendeletben (a továbbiakban: Vhr.)” szöveg lép.

**4. §** (1)Hatályát veszti a Rendelet 8. § (1) bekezdésében a „ , kivéve a szociális temetési helyek első sírhelymegváltási díját” szövegrész.

(2) Hatályát veszti a Rendelet 12. § (1) bekezdésében a „(2) bekezdési kivételével” szövegrész.

**5. §** Ez a rendelet a kihirdetését követő napon lép hatályba.

Fodor Sándor sk. Dr. Dancsecs Zsolt sk.

 polgármester jegyző

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.)Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint a települési önkormányzat képviselő-testületének feladat- és hatáskörét a polgármester gyakorolja.

A rendeletet a polgármester 2021. év március hó 22. napján fogadta el.

Kihirdetve:

 2021. március 23. napján.

 Dr. Dancsecs Zsolt sk.

 jegyző

**Összefoglaló**

A veszélyhelyzet kihirdetéséről szóló 27/2021. (I.29..) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint a települési önkormányzat képviselő-testületének feladat- és hatáskörét a polgármester gyakorolja. Ez az előírás a rendelet elfogadására is vonatkozik. Kiemelt fontosságú, hogy ebben a helyzetben is a képviselő – testület tagjainak legyen lehetősége a rendelet elfogadása előtt a rendelet tervezetének megismerésére, javaslataik megtételére. Az Előterjesztés és a rendelet – tervezet 2021. március 19-én a képviselő – testület tagjainak kiküldésre került azzal, hogy esetleges módosító javaslataikat elektronikus úton juttathatják el Apátistvánfalva Község Polgármesteréhez. A rendelet csak ezek után fogadható el.

 Fodor Sándor sk. Dr Dancsecs Zsolt sk.

 polgármester jegyző